    “Kìí ṣe Ìbẹ̀nbẹ́-Olókùnrùn nìkan ni a rí mú bọ̀. Ọkùnrin kan báyìí bá wa bọ̀ tí orúkọ rẹ̀ ń jẹ kùmọ̀dìran, bẹ́ẹ̀ ni ènìyàn pàtàkì ni, ó jẹ ẹnìkan tí ìṣẹ̀da tirẹ̀ yàtọ̀ gbáà, bí ènìyàn kò bá lùú ní kùmọ̀ dáadáa lẹ́yìn ọrùn ara rẹ̀ kìí le. Ọ̀ràn dandan sì ni pé bí ó bá ti jí ní kùtùkùtù òwúrọ̀, ẹnìkan níláti nà án ní kùmọ̀ mẹ́fà lẹ́yìn ọrùn, kí o nà án ní mẹ́fà ní ìbàdí kí ó sì kàn án ni ẹ̀sẹ̀ mẹ́fà ni igbá àyà kí ó tó jẹun, bí kò bá sí bẹ́ẹ̀ ara kùmọ́ddìran kò níí le lọ́jọ́ náà, a ní orí ń fọ́ òun a ní inú ń run òun, a sì bẹ̀rẹ̀ síí ṣe bí arúgbó kiri.
    “Kii se Ibenbe-Olokunrun nikan ni a ri mu bo. Okunrin kan bayii ba wa bo ti oruko re n je kumodiran, bee ni eniyan pataki ni, o je enikan ti iseda tire yato gbaa, bi eniyan ko ba luu ni kumo daadaa leyin orun ara re kii le. Oran dandan si ni pe bi o ba ti ji ni kutukutu owuro, enikan nilati na an ni kumo mefa leyin orun, ki o na an ni mefa ni ibadi ki o si kan an ni ese mefa ni igba aya ki o to jeun, bi ko ba si bee ara kumoddiran ko nii le lojo naa, a ni ori n fo oun a ni inu n run oun, a si bere sii se bi arugbo kiri.